Ο.Ε.Ν.Γ.Ε. Ομοσπονδία Ενώσεων Νοσοκομειακών Γιατρών Ελλάδας

Ε.Ι.ΝΟ.Κ.Υ.Ξ. Ένωση Ιατρών Νοσοκομείου–Κέντρων Υγείας Ξάνθης

Η ΚΥΒΕΡΝΗΤΙΚΗ ΠΟΛΙΤΙΚΗ ΟΔΗΓΕΙ ΣΕ ΔΙΑΛΥΣΗ ΤΗ ΔΗΜΟΣΙΑ ΥΓΕΙΑ
Αγαπητή και αγαπητέ μας συμπολίτη

Τα φαινόμενα διάλυσης στη δημόσια υγεία τα ζεις καθημερινά:
Εάν θελήσεις να επισκεφθείς γιατρό είναι δύσκολο πια να τον βρεις και θα γίνεται όλο και δυσκολότερο διότι:

· Οι ελλείψεις γιατρών στο ΕΣΥ ξεπερνούν τις 6500 
· Οι ελλείψεις γιατρών στον ΕΟΠΠΥ υπολογίζονται σε περισσότερες από 10.000 και στη Ξάνθη και πολλούς άλλους νομούς της χώρας σε κάποιες ειδικότητες δεν υπάρχει ούτε ένας γιατρός!

· Οι νέοι γιατροί οδηγούνται σε αναγκαστική μετανάστευση και έχουν ήδη φύγει δεκάδες χιλιάδες, αφού με το πάγωμα των προσλήψεων δεν έχουν καμιά προοπτική εργασίας στην Ελλάδα.

· Εάν χρειαστείς γιατρό άμεσα, μπορεί κατά την προσέλευσή σου σε Τμήμα Επειγόντων να βρεις ένα γιατρό που ειδικεύεται σε άλλη ειδικότητα από αυτήν που χρειάζεσαι και να σε παραπέμψει σε άλλο νοσοκομείο, διότι κάποια τμήματα δεν έχουν γιατρό ή κάποια μηχανήματα δεν λειτουργούν διότι:

· Μόνο το 2011-2012 έχουν αποχωρήσει από τα Νοσοκομεία 1453

γιατροί χωρίς να αντικατασταθούν! Στη Ξάνθη: 
· Πολλές κλινικές έχουν μείνει με έναν ή δύο γιατρούς, χωρίς να μπορούν να λειτουργήσουν και οδηγούνται σε κλείσιμο! Στο νοσοκομείο μας η Παθολογική, η Καρδιολογική, το Ακτινολογικό, η ψυχιατρική, το Νευρολογικό αδυνατούν να καλύψουν με ασφάλεια τις ανάγκες του πληθυσμού και λειτουργούν οριακά.
· Η όλο και μικρότερη χρηματοδότηση των προγραμμάτων εφημέρευσης έχει δημιουργήσει ασφυκτικές και οριακά επικίνδυνες συνθήκες λειτουργίας των νοσοκομείων. Ο ελάχιστοι εφημερεύοντες γιατροί του νοσοκομείου μας (π.χ. παιδιατρική, παθολογική) αδυνατούν να καλύψουν έγκαιρα και με ασφάλεια την όλο και αυξανόμενη προσέλευση στο νοσοκομείο.
· Η μείωση των κονδυλίων για την υγεία κατά 40% δεν επιτρέπει την

επιδιόρθωση βλαβών ή την αντικατάσταση παλαιού εξοπλισμού οδηγώντας τα Νοσοκομεία σε τεχνολογικό μαρασμό.

· Εάν θέλεις να φροντίσεις την υγεία του παιδιού σου ή τη δική σου πρέπει να βάλεις το χέρι στην τσέπη διότι:

· Ενώ μόνο για φέτος απαιτούνται 28 εκ. ευρώ για το υποχρεωτικό

πρόγραμμα εμβολιασμού των ανασφάλιστων παιδιών, η κυβέρνηση διέθεσε μόλις μισό εκατομμύριο!

· Εάν προσφύγεις στα εξωτερικά ιατρεία θα πληρώσεις 5 ευρώ και εάν χρειασθείς εισαγωγή από του χρόνου θα πληρώνεις 25 ευρώ.

· Εάν επιμείνεις να παίρνεις το φάρμακο που παίρνεις χρόνια μπορεί

να χρειασθεί να πληρώσεις, διότι ο γιατρός έχει οδηγίες να σου γράψει υποχρεωτικά το φθηνότερο αντίγραφο.

· Εάν είσαι ένας από τους 1.500.000 ανασφάλιστους θα πρέπει να πληρώνεις τα πάντα, διότι η κυβέρνηση θα διαθέσει μόνο 200.000 κουπόνια ανασφάλιστων για λίγες μόνο εξετάσεις.

ΤΙ ΠΕΡΙΜΕΝΕΙΣ ΛΟΙΠΟΝ;

Να δεις το Κέντρο Υγείας της περιοχής σου να κλείνει;

Να ζήσεις τις μέρες που ένα προς ένα τα Τμήματα των Νοσοκομείων αρχικά, ολόκληρα Νοσοκομεία στη συνέχεια θα κλείνουν ελλείψει προσωπικού και χρηματοδότησης;

Να μην έχεις τη δυνατότητα να προφυλαχθείς από ασθένειες που θα ξαναεμφανισθούν ενώ είχαν εξαλειφθεί με προγράμματα πρόληψης και εμβολιασμών;

Να είσαι υποχρεωμένος να αγοράζεις ιδιωτικές κάρτες υγείας για την κακιά ώρα την ίδια στιγμή που το Δημόσιο σε ξεζουμίζει στους φόρους;

Να ξενιτευτεί όλο το νεαρό επιστημονικό προσωπικό της χώρας λόγω κακής αμοιβής και άθλιων συνθηκών εργασίας;

ΕΝΩΣΕ ΤΗΝ ΦΩΝΗ ΣΟΥ ΜΕ ΤΟΥΣ ΝΟΣΟΚΟΜΕΙΑΚΟΥΣ ΓΙΑΤΡΟΥΣ!

ΑΠΑΙΤΟΥΜΕ:

Να στελεχωθούν άμεσα οι δημόσιες υπηρεσίες υγείας

Να εφοδιαστούν τα Νοσοκομεία με υγειονομικό υλικό

Να πληρώνονται οι γιατροί τα δεδουλευμένα τους, ώστε να μπορούν να

προσφέρουν απερίσπαστοι τις υπηρεσίες τους.

Πρέπει άμεσα να θέσουμε φραγμό στη διάλυση της δημόσιας υγείας

Ή εμείς Ή αυτοί

